Pasop vir die bobbejane by BettysbaaiBettysbaai (Foto: Nick Coombe van Toronto, Kanada via Wikimedia Commons) Die Overstrand-bobbejaanbestuurprogram het ŉ vroeë-waarskuwingstelsel ingestel om inwoners in Bettysbaai in die Wes-Kaap te waarsku wanneer ŉ trop bobbejane die stedelike gebied binnekom sodat hulle betyds deure en vensters kan sluit. Dit sal inwoners hopelik ook help om hul rommel te bestuur voor die bobbejane dit beet kry. “Die Eco Monitors sal intussen afwisselend twee dae op ŉ slag van fluitjies en vuvuzelas gebruik maak om te bepaal watter klank die mees doeltreffende is,” sê Dean O’Neill, munisipale bestuurder van Overstrand. Die fluitjies en vuvuzelas sal nie deurlopend deur die dag gebruik word nie – dit sal slegs gebruik word wanneer die troppe die woongebied betree. Inwoners word genooi om met die Eco Monitors te gesels en terugvoer te gee oor watter instrument die beste werk. “Die Eco Monitors sal deur die strate van Bettysbaai loop. Hulle dra blou oorpakke en het heldergeel/groen glimbaadjies aan. Elke monitor het ŉ uitkenningskaart wat goedgekeur en onderteken is deur Overstrand-munisipaliteit.” Eco Monitors (Foto: Overstrand-munisipaliteit/Facebook)